Na temelju članka 26. do 31. Statuta Pučkog otvorenog učilišta „Ante Babić“ Umag (KLASA: 024-02/17-01/01; URBROJ: 2105-12-01-17-7, od 28. prosinca 2017. godine), u skladu s člankom 40. i 41. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22) te člankom 6. Zakona o obrazovanju odraslih („Narodne novine“, 144/21), a nakon prethodne suglasnosti Gradonačelnika Grada Umaga – Umago, Upravno vijeće Pučkog otvorenog učilišta "Ante Babić" Umag/Università popolare aperta "Ante Babić" Umago, raspisuje

**NATJEČAJ**

**za izbor i imenovanje ravnatelja (m/ž)**

**Pučkog otvorenog učilišta „Ante Babić“ Umag/**

**Università popolare aperta "Ante Babić" Umago**

Ravnatelj Učilišta imenuje se na razdoblje od pet godina.

Kandidati za ravnatelja moraju ispunjavati sljedeće uvjete:

1. **Stručna sprema**: ravnateljem Učilišta može biti imenovana osoba koja je završila diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij.
2. **Radno iskustvo**: najmanje osam godina staža u školskim ili drugim ustanovama u sustavu obrazovanja ili u tijelima uprave nadležnim za obrazovanje, od čega najmanje pet godina na odgojno-obrazovnim poslovima ili poslovima vođenja obrazovnih skupina u školskim ili drugim obrazovnim ustanovama.
3. **Posebni uvjeti:**

* aktivno znanje hrvatskog jezika i poznavanje talijanskog jezika u govoru i pismu
* poznavanje rada na računalu
* kandidati moraju imati organizacijske i komunikacijske sposobnosti
* sukladno čl. 27. Statuta Učilišta kandidati moraju ispunjavati uvjete za učitelja, nastavnika ili stručnog suradnika u školskim ustanovama
* za ravnatelja Učilišta ne može biti imenovana osoba kojoj je sudskom odlukom zabranjeno obavljanje funkcije ravnatelja, dok ta zabrana traje te osoba koja prema zakonu kojim se uređuju trgovačka društva ne može biti članom uprave trgovačkog društva

**Uz pisanu prijavu na Natječaj kandidati moraju dostaviti u presliku (ili izvorniku) slijedeće dokumente:**

* životopis
* domovnicu
* diplomu o stečenoj stručnoj spremi
* dokaz o potrebnom radnom stažu prema uvjetima natječaja (potvrda ili elektronički zapis HZMO)
* dokaz o radnom iskustvu na odgovarajućim poslovima (rješenje, ugovor, uvjerenje poslodavca o radnom iskustvu na odgovarajućim poslovima koje mora sadržavati: vrstu poslova koju je obavljao, koja struka i stupanj stručne spreme je zahtijevan za njih i vremensko razdoblje u kojem je kandidat obavljao navedene poslove ili drugu odgovarajuću ispravu kojom se dokazuje radno iskustvo na odgovarajućim poslovima)
* elektronički zapis ili presliku uvjerenja da se protiv kandidata ne vodi kazneni postupak ne starije od tri mjeseca, računajući od dana objave natječaja
* dokaz o poznavanju talijanskog jezika - svjedodžbe svih razreda osnovne ili svih razreda srednje škole u kojima je kao predmet položen talijanski jezik ili odgovarajuća svjedodžba (certifikat) o završenom tečaju talijanskog jezika A1 stupnja
* dokaz ili izjavu o poznavanju rada na računalu
* vlastoručno potpisanu izjavu kandidata da ne postoje zakonske zapreke za obavljanje dužnosti ravnatelja (izjavu nije potrebno ovjeravati).

Osobe koje dostave preslike navedenih dokumenata, a ispunjavaju uvjete za imenovanje ravnatelja, bit će pozvane radi dostavljanja na uvid izvornika priloženih dokumenata.

Pored navedenih dokaza o ispunjavanju uvjeta iz natječaja, kandidati moraju dostaviti i prijedlog programa rada Pučkog otvorenog učilišta za petogodišnje razdoblje.

Kandidat koji ima pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23), člankom 47. Zakona o civilnim stradalnicima iz Domovinskog rata („Narodne novine“, broj 84/21), člankom 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Prilikom pozivanja na pravo prednosti kod prijma u službu prema posebnom zakonu, kada pravo prednosti ovisi o načinu prestanka radnog odnosa kod posljednjeg poslodavca (primjerice: da radni odnos nije prestao krivnjom radnika ili sporazumnim raskidom), potrebno je dostaviti presliku dokaza o načinu prestanka prethodnog radnog odnosa.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznicama Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

odnosno

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti prilikom zapošljavanja u skladu s člankom 48.f Zakona o zaštiti vojnih i civilnih invalida rata uz prijavu na natječaj dužan je, osim dokaza o ispunjavanju traženih uvjeta, priložiti i rješenje o priznatom statusu odnosno potvrdu o priznatom statusu iz koje je vidljivo navedeno pravo.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijave na natječaj s potrebnim dokazima o ispunjavanju uvjeta dostavljaju se na adresu:

**Pučko otvoreno učilište „Ante Babić“ Umag**

**Trgovačka 6, 52470 Umag**

**s naznakom: „Prijava na natječaj za ravnatelja – ne otvarati!“**

U prijavi na natječaj navode se osobni podaci podnositelja prijave: ime i prezime, adresa stanovanja, broj telefona/ mobitela, mail-adresa i naziv radnog mjesta na koje se prijavljuje. Prijavu je potrebno vlastoručno potpisati.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o imenovanju.

Natječaj je otvoren 15 dana od dana objave u „Narodnim novinama“.

Na natječaju ravnopravno mogu sudjelovati kandidati oba spola.

Urednom prijavom na natječaj smatra se prijava koja sadrži sve podatke i priloge navedene u natječaju **i koja je vlastoručno potpisana**. Nepravodobne, nepotpune i vlastoručno nepotpisane prijave neće se razmatrati.

**Osoba koja nije podnijela pravodobnu i urednu prijavu ili ne ispunjava formalne uvjete iz natječaja ne smatra se kandidatom prijavljenim na natječaj.**

Svi prijavljeni kandidati bit će obaviješteni o ishodu natječajnog postupka u roku od 45 dana od dana isteka roka za podnošenje prijava.

KLASA: 112-02/24-02/02

URBROJ: 2105-5-9-01-24-5

Umag, 18. rujna 2024.

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eva Vrtovec, dipl. oec.